Kosmisk latte, gjennomsnittsfargen av universet.

**Kosmisk latte** (engelsk *Cosmic Latte*) er navnet på den gjennomsnittlige fargen til universet, gitt av en gruppe astronomer ved Johns Hopkins University. I 2001 fastslo Karl Glazebrook og Ivan Baldry at universets farge var grønnaktig hvit, men allerede i 2002 korrigerte de disse analysene i et tidsskrift. Der hevdet de at deres undersøkelser av fargen til alt lyset i universet endte opp med en noe beigeaktig hvitfarge. Undersøkelsene inkluderte mer enn 200 000 galakser, og målte spektralområde til lyset fra et stort volum av universet. Den heksadesimale RGB-verdien for kosmisk latte er #FFF8E7.

Oppdagelse av fargen
--------------------

Det å finne «universets farge» var ikke studiens fokus; det var å forske på spektralanalyser av ulike galakser for å studere dannelsen av stjerner. Akkurat som Fraunhoferlinjer, viser de mørke linjene i studiens spektralområder eldre og yngre stjerner, og gjorde det mulig for Glazebrook og Baldry å fastslå alderen til ulike galakser og stjernesystemer. Det studien avslørte, var at en overveldende del av stjernene ble til for omtrent fem milliarder år siden. Siden disse stjernene ville ha vært mer lyssterke tidligere i historien, endres universets farge over tid fra blått til rødt etter hvert som blå stjerner endres til gule og til slutt røde kjemper.

Glazebrooks og Baldrys arbeid ble finansiert av David and Lucile Packard Foundation.

Når lyset fra fjerne galakser når jorden, vil den gjennomsnittlige «fargen til universet» (sett fra jorden) marginalt øke mot ren hvit. Dette på grunn av lyset fra stjernene da de var mye yngre og blåere.[]

### Fargens navn

Den originale og **ukorrekte** fargen som var antatt å beskrive universet var «kosmisk turkis» på grunn av en feil i måten programvaren kalkulerte nyansene.(#9CFFCE)
Fargen ble trykket i en artikkel i *Washington Post*. Glazebrook spøkte med at han var på jakt etter forslag til et navn på fargen. Flere personer som leste artikkelen sendte inn forslag. Disse forslagene ledet til en avstemning blant forskerne som var involvert i arbeidet.

| Fargenavn | Kreditert | Antall stemmer fra JHU-astronomer |
| --- | --- | --- |
| Cosmic Latte | Peter Drum | 6 |
| Cappuccino Cosmico | Peter Drum | 17 |
| Big Bang Buff/Blush/Beige | Many entrants | 13 |
| Cosmic Cream | Several entrants | 8 |
| Astronomer Green | Unknown | 8 |
| Astronomer Almond | Lisa Rose | 7 |
| Skyvory | Michael Howard | 7 |
| Univeige | Several entrants | 6 |
| Cosmic Khaki | Unknown | 5 |
| Primordial Clam Chowder | Unknown | 4 |

Selv om Drums forslag om «Cappuccino Cosmico» fikk flest stemmer, foretrakk Glazebrook og Baldry Drums andre forslag (Cosmic Latte). Drum kom opp med forslaget mens han satt på Starbucks og drakk en latte samtidig som han leste artikkelen. Han la da merke til at fargen på universet, slik den var vist i *Washington Post*, var den samme som hans latte.

Referanser
----------

1. ↑  Baldry, Ivan K.; Glazebrook, Karl; Baugh, Carlton M.; Bland‐hawthorn, Joss; Bridges, Terry; Cannon, Russell; Cole, Shaun; Colless, Matthew; Collins, Chris (20. april 2002). «The 2dF Galaxy Redshift Survey: Constraints on Cosmic Star Formation History from the Cosmic Spectrum». *The Astrophysical Journal*. The American Astronomical Society. 569 (2): 582–594. doi:10.1086/339477. CS1-vedlikehold: Dato og år (link)CS1-vedlikehold: vis-forfattere (link)
2. ↑  «Universe: Beige, not Turquoise». *Wired*. Wired. Besøkt 2. februar 2016.
3. ↑

Eksterne lenker
---------------

* The Cosmic Spectrum Offisiell prosjektside


|  |  |
| --- | --- |
| Portalikon | Portal:Astronomi  |

Portal: Astronomi